ΓΡΑΠΤΗ ΕΡΩΤΗΣΗ P-3623/01

υποβολή: Proinsias De Rossa (PSE) προς την Επιτροπή

(8 Ιανουαρίου 2002)

Θέμα: Οστεοπόρωση

Προτίθεται η Επιτροπή να εργασθεί ώστε να εξασφαλισθεί ότι οι εθνικέςγειονομικές αρχές και οιπηρεσίες κοινωνικής ασφάλισης θα επιτύχουν να βελτιώσουν τη διάθεση πόρων για τη μέτρηση της πυκνότητας της οστεϊκής μάζας και να πληρώσουν τις αξονικές τομογραφίες για την πυκνότητα της οστεϊκής μάζας για άτομα με συντελεστές κινδύνου οστεοπόρωσης πριν το πρώτο κάταγμα·

Προτίθεται η Επιτροπή να καταβάλει τα έξοδα για αποδεδειγμένες θεραπείες για άτομα με συντελεστές κινδύνου οστεοπόρωσης, πριν το πρώτο κάταγμα, να ενισχύσει οικονομικά και να συμμετάσχει σε εκπαιδευτικές εκστρατείες ενημέρωσης σε συνεργασία με το Διεθνές Ίδρυμα Οστεοπόρωσης (IOF), εταιρείες μέλη του IOF καθώς και λοιπές ενδιαφερόμενες ομάδες και επαγγελματίες·

Προτίθεται επίσης η Επιτροπή να εργασθεί σε συνεργασία με το Διεθνές Ίδρυμα Οστεοπόρωσης προκειμένου οι διαμορφωτές πολιτικής τόσο σε εθνικό όσο και σε ευρωπαϊκό επίπεδο να συμπράξουν με τους εμπειρογνώμονες σε θέματα οστεοπόρωσης και με τις ενδιαφερόμενες ομάδες ώστε να εκπονήσουν πρακτικές και αποδοτικές σε σχέση με το κόστος τους στρατηγικές για την πρόληψη των οστεοπορωτικών καταγμάτων και να εξασφαλίσουν ότι αυτές οι στρατηγικές πρέπει να περιλαμβάνουν μετρήσιμους, ρεαλιστικούς και χρονοθετημένους στόχους για μείωση των καταγμάτων, και να δημιουργηθεί ένα συντονισμένο σύστημα συγκέντρωσης δεδομένων για την παρακολούθηση των οστεοπορωτικών καταγμάτων σε ολόκληρη την Ευρώπη·

Απάντηση του κ. Byrne εξ ονόματος της Επιτροπής

(24 Ιανουαρίου 2002)

Σύμφωνα με το άρθρο 152 της συνθήκης ΕΚ, στις κοινοτικές δραστηριότητες στον τομέα της δημόσιαςγείας πρέπει να τηρούνται πλήρως οι αρμοδιότητες των κρατών μελών για την οργάνωση και την παροχή τωνπηρεσιώνγείας και ιατρικής περίθαλψης. Η διαθεσιμότητα μέτρησης της πυκνότητας των οστών συνεπώς εμπίπτει στην αρμοδιότητα των κρατών μελών. Ωστόσο, η Επιτροπή θα συνεχίσει να λαμβάνει μέτρα στον τομέα αυτόν, ως μέρος του κοινοτικού προγράμματος για την προώθηση τηςγείας.

Η Επιτροπή δεν μπορεί να πληρώσει για τη θεραπεία ανθρώπων με οστεοπόρωση, εφόσον αυτό είναι ένα θέμα που καλύφθηκε από το προαναφερόμενο άρθρο και έτσι εμπίπτει επίσης στην αρμοδιότητα των κρατών μελών. Αφετέρου, η εντολή της Επιτροπής καλύπτει δραστηριότητες για την προώθηση τηςγείας και την πρόληψη ασθενειών. Έτσι η Επιτροπή μπορεί να συμμετάσχει σε δραστηριότητες διαφώτισης σχετικά με τους παράγοντες κινδύνου και την προληπτική θεραπεία στον τομέα της οστεοπόρωσης.

Πράγματι, αυτό έχει επιτύχει ήδη η Επιτροπή με τη χρηματοδότηση και τη δημοσίευση της έκθεσης για την Οστεοπόρωση στην Κοινότητα — Δράση για την πρόληψη το 1998, που εκπονήθηκε από το Ευρωπαϊκό Ίδρυμα για την Οστεοπόρωση. Επίσης, στο πρόγραμμα εργασίας του 2002 για το πρόγραμμα προαγωγής τηςγείας, τονίζονται οι προτεραιότητες της Επιτροπής σε σχέση με την οστεοπόρωση. Αναφέρεται ότι σύμφωνα με την προαναφερόμενη έκθεση της Επιτροπής για την πρόληψη της οστεοπόρωσης, πρόκειται να αναλυθεί ο τρόπος με το οποίο αντέδρασαν τα κράτη μέλη στις συστάσεις αυτής της έκθεσης.

Η Επιτροπή έχει συνεργαστεί ήδη στενά στο παρελθόν με το Διεθνές Ίδρυμα Οστεοπόρωσης, όπως συνέβαλε μεταξύ άλλων και στην εκπόνηση της έκθεσης για την οστεοπόρωση το 1998. Η Επιτροπή συμμετείχε επίσης σε διάφορες εκδηλώσεις που διοργανώθηκαν από το Ίδρυμα και θα συνεχίσει να συνεργάζεται στενά με το Ίδρυμα αυτό και στο μέλλον.